《次韵施秀才新楼有赋》
宋代·高斯得

白鹤山中熊豹姿，可怜营窟傍苕溪。
无家那得还三蜀，寄迹堪嗤传一齐。
共诧阖能扪斗柄，谁知堂不爱榱题。
厦成人已辞骚国，何日同登醉似泥。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。